open-index/open-wikipedia-markdown huggingface dataset:
Bombardovanie Bratislavy 21. a 22. februára 1945

**Bombardovanie Bratislavy 21. a 22. februára 1945** boli nálety 14., 238. a 251. gardového pluku 15. gardovej bombardovacej divízie 5. leteckej armády sovietskych vzdušných síl na ciele v oblasti Bratislavy: železničná stanica, vojenské letisko Vajnory a kasárne na Marschnerovej (dnešnej Kutuzovovej) ulici. Americké stredné bombardéry North American B-25 dodané do Sovietskeho zväzu v rámci programu Lend-Lease bojujúce v radoch 15. gardovej bombardovacej divízie Vzdušných síl ZSSR spôsobili značné škody na vojenskej, ale aj civilnej infraštruktúre mesta.

## Priebeh náletov
Dňa 17. februára 1945 dostal 2. ukrajinský front rozkaz zničiť vojská nepriateľa v smere na Budapešť a Viedeň, pričom v tomto smere ležala aj Bratislava. Pätnásta gardová bombardovacia divízia preto vykonala 21.22. februára sériu taktických náletov.

Prvý nálet bol vykonaný v noci z 21. na 22. februára medzi 20:5021:22 hod., kedy bombardéry North American B-25 zhodili na mesto z výšky 4 0004 500 metrov celkovo 278 bômb. Druhý nálet sa uskutočnil večer 22. februára medzi 18:4019:10, kedy 45 bombardérov B-25 zhodilo na mesto z výšky 4 0004 500 metrov 272 bômb v celkovej hmotnosti 65 ton. Okolo 120 bômb zasiahlo okolie cieľaželezničnej stanice. V čase medzi 20:0021:00 bolo bombardované aj vojenské letisko Vajnory, kde päť bômb zasiahlo letisko a jedna bomba kasárne. Zabila tam jedného nemeckého vojaka.

Dve bomby zasiahli osadu Brenner (Pálenisko) v oblasti Prievozu. Zahynulo sedem nemeckých vojakov a jeden civilista a osem civilných osôb bolo zranených. Desať domov bolo zničených a šesť poškodených.

## Výsledky náletu
Bomby zasiahli okrem vojenských cieľov aj budovy na Špitálskej ulici (vrátane Kostola a kláštora sv. Alžbety), Richardovej (dnešnej Rajskej), Grösslingovej v centre mesta (cieľom boli zrejme Svätoplukove kasárne na Špitálskej ulici), na Hamuliakovej ulici, pri Apollke, na Priečnej ulici pri Tehelnom poli (cieľom boli zrejme kasárne na Marschnerovej, dnešnej Kutuzovovej ulici) a na Predkasárenskej (dnes Jarošovej) ulici.

## Poznámka


## Referencie

## Pozri aj
* Bombardovanie Slovenska v rokoch 1939 – 1945

## Iné projekty

Kategória:Bitky v 1945
Bratislava, 1945-02-21
Kategória:Dejiny Bratislavy
Kategória:21. február
Kategória:22. február
Kategória:1945 na Slovensku
Moisés Caicedo

**Moisés Isaac Caicedo Corozo** (* 2. november 2001, Santo Domingo, Ekvádor) je ekvádorsky profesionálny futbalista, ktorý hráva na poste defenzívneho záložníka v anglickom klube Chelsea.

## Klubová kariéra

### Independiente del Valle
Caicedo začínal s futbalom v tíme Mujer Trabajadora. Do akadémie Independiente del Valle prišiel v roku 2016 vo veku 15 rokov.

Dňa 1. októbra 2019 debutoval Caicedo v prvom tíme pri prehre 0:1 s LDU Quito.

Dňa 12. maca 2020 strelil Caicedo svoj prvý gól v klube pri výhre 3:0 nad Atlético Junior v Copa Libertadores.

### Brighton
Dňa 1. februára 2021 prestúpil Caicedo do anglického klubu Brighton v Premier League. S klubom podpísal zmluvu na štyri a pol roka. 

V klube debutoval 24. augusta 2021 pri výhre 2:0 nad Cardiff City v EFL Cupe. Na konci augusta však bol Caicedo poslaný na hosťovanie do belgického tímu Beerschot v Jupiler League. V januári 2022 bol Caicedo z dôvodu nedostatku stredných záložníkov v Brightone odvolaný z hosťovania. Dňa 9. apríla tak Caicedo debutoval v Premier League pri výhre 2:1 nad Arsenalom.  Dňa 7. mája strelil Caicedo svoj prvý gól v klube pri výhre 4:0 nad Manchestrom United.

V januári 2023 bol spájaný s prestupom do Arsenalu v hodnote 70 miliónov libier no prestup nakoniec spadol. Dňa 3. marca podpísal Caicedo zmluvu s Brightonom do roku 2027.

### Chelsea
Caicedo prestúpil do Chelsea dňa 14. augusta 2023 kde podpísal kontrakt na osem rokov. Cena prevodu aj s bonusmi bola 115 miliónov libier čo je britský rekord vo futbale. O šesť dní neskôr debutoval Caicedo v Chelsea pri prehre 1:3 s West Hamom United.

## Medzinárodná kariéra
Caicedo debutoval v národnom tíme Ekvádora pri prehre 0:1 s Argentínou dňa 9. októbra 2020 v kvalifikácii na Majstrovstvá sveta vo futbale 2022. V druhom zápase za Ekvádor strelil svoj premiérový gól pri výhre 4:2 nad Uruguajom.

Caicedo bol súčasťou konečnej nominácie na Copa América 2021. Na turnaji odohral päť zápasov. Ekvádor na turnaji skončil vo štvrťfinále.

Caicedo bol súčasťou záverečnej nominácie na Majstrovstvá sveta vo futbale 2022 spoločne so spoluhráčmi z Brightonu Pervisom Estupiñanom a Jeremym Sarmientom. Na turnaji odohral Caicedo tri zápasy. V treťom zápase skupiny skóroval pri prehre 1:2 so Senegalom. Ekvádor na turnaji skončil v skupine.

## Štatistiky kariéry

### Klubové
*K 21. aprílu 2024*

**Poznámky**

**<sup>1</sup>** Copa Libertadores

### Medzinárodné
*K 21. aprílu 2024*

## Úspechy hráča
**Individuálne**

* Hráč sezóny v Brightone: 2022/23

## Referencie

## Iné projekty

## Externé odkazy
* Moisés Caicedo na transfermarkt.com

Kategória:Ekvádorskí futbalisti
Kategória:Hráči Independiente del Valle
Kategória:Hráči Brighton & Hove Albion
Kategória:Hráči Beerschot VA
Kategória:Hráči Chelsea FC
Kategória:Hráči Jupiler League
Kategória:Hráči FA Premier League
Kategória:Hráči Majstrovstiev sveta vo futbale 2022
Kategória:Futbaloví stredopoliari
Turistická značkovaná trasa číslo 5128

**Turistická značkovaná trasa číslo 5128** je zelená trasa v pohorí Považský Inovec. Začína v obci  Podhradie a končí v rekreačnom stredisku Bezovec. Dĺžka trasy je 9 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Považskom Inovci

## Externé odkazy
* Trasa na turistickej mape

5128
5128
Lakšárska pahorkatina

**Lakšárska pahorkatina** je geomorfologická časť Boru, podcelku Borskej nížiny. Zaberá zvlnené územie západne od Senice a južne od mesta Šaštín-Stráže. Najvyšší Kopec Márie Magdalény dosahuje 

## Polohopis
Lakšárska pahorkatina sa nachádza v severovýchodnej časti Borskej nížiny a zaberá zvlnenú, severovýchodnú oblasť podcelku Bor. Územie obklopuje materský podcelok Bor, len na severe susedí rovinatá Myjavská niva, ktorá je samostatným podcelkom Borskej nížiny. Pahorkatinu odvodňujú prítoky Myjavy, južný okraj riečka Rudava, všetky patriace do povodia Moravy.

Oblasť patrí do Trnavského kraja, okresu Senica a zasahuje na katastrálne územia obcí Bílkove Humence, Lakšárska Nová Ves, Šaštín-Stráže a Borský Mikuláš. Územie obsluhuje cesta II/590 a na ňu nadväzujúce cesty III. triedy.

## Významné vrchy
* Kopec Márie Magdalény ()
* Dubník ()
* Ruženica ()
* Vinohrádky ()

## Chránené územia
Veľká časť územia patrí do Chránenej krajinnej oblasti Záhorie.

## Turizmus
Lakšárska pahorkatina patrí medzi turisticky pokojnejšie oblasti, vhodné na nenáročnú pešiu a cykloturistiku. 

### Značené trasy
*  červeno značená Záhorácka magistrála južnou časťou zo Studienky cez Lakšársku Novú Ves do Senice
*  modro značená trasa z Lakšárskej Novej Vsi do lokality Tomky

## Referencie

## Pozri aj
* Borská nížina
* Bor (podcelok)
* Geomorfologické členenie Slovenska

## Externé odkazy
* Poloha na turistickej mape

Kategória:Borská nížina
Kategória:Geomorfologické časti na Slovensku
Epimétheus (mytológia)

[náhľad|[Pandóra|Pandora a Epimétheus. (Paolo Farinati)]]
**Epimétheus** (starogr. *Ἐπιμηθεύς*, doslova „dodatočne uvažujúci") je v gréckej mytológii brat Promethea, pričom táto dvojica slúži „ako zástupcovia ľudstva". Obaja sú synmi Titana Iapeta. Zatiaľ čo Prometheus („predvídavosť") je geniálne múdry, Epimétheus je neschopný a hlúpy. V niektorých opisoch mýtu Epimétheus rozpúta nepredvídané problémy v súvislosti so skrinkou svojej manželky Pandory.

## Mytológia
Podľa Platóna, ktorý použil starý mýtus vo svojom *Protagorase* (320d-322a), boli dvojičky Titanov poverené rozdelením vlastností medzi novovytvorené zvieratá. Epimétheus bol zodpovedný za to, aby každému zvieraťu dal pozitívnu vlastnosť, ale keď nastal čas dať nejakú človeku, zistil, že mu nijaká nezostala. Prometheus rozhodol, že vlastnosťami človeka budú umenie a oheň, ktoré ukradol Aténe a Héfaistovi. Prométheus neskôr stál za svoj zločin pred súdom. V kontexte Platónovho dialógu „Epimétheus, bytosť, v ktorej myšlienka nasleduje po čine, predstavuje prírodu v zmysle materializmu, podľa ktorého myšlienka prichádza neskôr ako bezmyšlienkovité telesá a ich bezmyšlienkovité pohyby".

Podľa Hésioda, ktorý tento príbeh rozprával dvakrát (*[[Teogónia]]*, 527 a nasl.; *Práce a dni* 57 a nasl.), bol Epimétheus tým, kto prijal od bohov dar Pandory. Ich manželstvo možno odvodiť (a neskorší autori ho aj vyvodili), ale ani v jednom texte nie je explicitne vyjadrené. V neskorších mýtoch bola dcérou Epimethea a Pandory Pyrrha, ktorá sa vydala za Deukalióna, Prometeovho potomka. Spolu sú jediní dvaja ľudia, ktorí prežili potopu. V niektorých podaniach mal Epimétheus ešte jednu dcéru, Metameleiu, ktorej meno znamená „ľútosť".

## V modernej dobe
Carl Jung vo svojej základnej knihe *Psychologické typy* v kapitole X „Všeobecný opis typov" používa obraz Epiméthea (s priamym odkazom na Epiméthea Carla Spittelera) na označenie falošného uplatnenia duševnej funkcie v protiklade k jej úplnému, zdravému a tvorivému použitiu.

## Rodostrom

## Referencie

## Zdroj

Kategória:Grécki bohovia
Kategória:Titani
Rúben Amorim

**Rúben Filipe Marques Amorim** (* 27. január 1985, Lisabon, Portugalsko) je portugalský profesionálny futbalový tréner a bývalý hráč, ktorý je v súčasnosti trénerom klubu Manchester United, ktorý pôsobí v anglickej Premier League.

Ako futbalista hrával Amorim hlavne ako stredopoliar, ale vedel hrať aj pozícií pravého obrancu alebo krídelníka. Väčšinu svojej profesionálnej kariéry strávil v tímoch Belenenses a Benfica, s ktorými podpísal zmluvu v roku 2008 a vyhral desať veľkých trofejí vrátane troch ligových titulov, jedného titulu Taça de Portugal, piatich Taças da Liga a jedného Supertaça Cândido de Oliveira. Reprezentoval Portugalsko na dvoch Majstrovstvách sveta vo futbale. Za Portugalsko odohral celkom 14 zápasov.

Po odchode do hráčskeho dôchodku v roku 2017 začal v roku 2018 svoju trénerskú kariéru v klube Casa Pia ale v tom istom roku z funkcie rezignoval pre spor s Portugalským futbalovým zväzom. Následne bol vymenovaný za hlavného trénera rezervnom tíme SC Braga, predtým ako sa v decembri 2019 ujal vedenia prvého tímu a vyhral s klubom v roku 2020 Taça da Liga.

V marci 2020 bol Amorim vymenovaný za trénera Sporting CP za prestupový poplatok v hodnote 10 miliónov eur, čím sa stal tretím najdrahším trénerom v histórií. Priviedol klub k double v Taça da Liga a Primeira Lige, čím ukončil klubové 19-ročné sucho v snahe o zisk ligového titulu.Tieto úspechy mu vyniesli ocenenie Tréner roka Primeira Ligy pre sezónu 2020/21.

## Osobný život
Amorimovi rodičia sa rozviedli, keď mal rok. Amorimovi bratranci, David Simão a Bruno Simão, sú tiež profesionálny futbalisti. Rúben Amorim má dve deti. Je ženatý s Mariou João Diogo a majú spolu jedného syna. Maria João Diogo má akademický titul v odbore telekomunikačného inžinierstva a vybudovala si vlastnú firmu v oblasti interiérového dizajnu. Je švagrinou Antera Henriqueho, bývalého športového riaditeľa Paríža Saint-Germain, ktorý bol zodpovedný za vôbec najdrahší prestup, prestup futbalistu Neymara do francúzskeho futbalového klubu za 222 miliónov eur v roku 2017.

## Úspechy

### Hráčske
**Benfica**

* Primeira Liga: 2009/10, 2013/14, 2014/15
* Taça de Portugal: 2013/14
* Taça da Liga: 2008/09, 2009/10, 2010/11, 2013/14, 2014/15
* Supertaça Cândido de Oliveira: 2014
* Európska liga UEFA: 2013/2014 

**Braga**

* Taça da Liga: 2012/13

### Trénerské
**Braga**

* Taça da Liga: 2019/20

**Sporting CP**

* Primeira Liga: 2020/21
* Taça da Liga: 2020/21, 2021/22
* Supertaça Cândido de Oliveira: 2021

**Individuálne**

* Tréner mesiaca Primeira Liga: február 2021, apríl 2021, október/november 2021, september 2023, december 2023, január 2024, marec 2024
* Tréner sezóny Primeira Ligy: 2021

## Referencie

## Iné projekty

## Zdroj

Kategória:Portugalskí futbalisti
Kategória:Portugalskí futbaloví tréneri
Kategória:Hráči Majstrovstiev sveta vo futbale 2014
Kategória:Hráči Majstrovstiev sveta vo futbale 2010
Kategória:Hráči Sporting Braga
Kategória:Hráči SL Benfica Lisabon
Kategória:Hráči C.F. Os Belenenses
Kategória:Hráči Liga Portugal
Kategória:Futbaloví stredopoliari
Kategória:Osobnosti z Lisabonu
Asteria (dcéra Koia)

náhľad|Asteria sediaca na skale s lýrou a vavrínovým vencom po boku.
**Asteria** (starogr: *Ἀστερία*, romanizované: *Astería*, „z hviezd, hviezdna") je gréckej mytológii dcérou Titanov Koia a Foibé a sestrou Léto. Podľa Hésioda mala od Titana Persesa jediné dieťa, dcéru Hekaté, bohyňu čarodejnícu.

Asteria je pozoruhodná tým, že ju prenasledoval boh Zeus, ktorý po nej túžil. Aby unikla jemu a jeho dvoreniu, premenila sa na vtáka a potom na putujúci ostrov. Keď jej sestra Léto, s ktorou čakal Zeus potomkov, začala rodiť, Asteria bola jediným miestom na zemi, ktoré ju bolo ochotné prijať, a vzoprela sa tak príkazu Héry, ktorá vykázala Léto. Po tom, čo sa na nej narodili Apolón a Artemis, dostal ostrov meno Dilos a Apolón ho upevnil na mieste, čím sa stal zemou, ktorá bola zasvätená jemu.

## Mytológia
Asteria sa vydala za Persesa, svojho prvého bratranca, a porodila im jediné dieťa Hekaté. Zrejme sa pridala k ostatným bohom počas gigantomachie, pretože na vlyse Gigantomachie na Pergamonskom oltári je Asteria vyobrazená v boji proti obrom vedľa svojej matky Foibé.
[vľavo|náhľad|Asteria a [Foibé (Titanka)|Foibé na Pergamonskom oltári.]]
Asteria bola obyvateľkou Olympu a podobne ako jej sestra Léto bola Diovou milenkou. Po tom, čo Zeus splodil s Léto potomkov, jeho pozornosť upútala jej sestra Asteria. Aby unikla milostným návrhom boha, ktorý ju prenasledoval v podobe orla, premenila sa na prepelicu (*ortux*) a vrhla sa do Egejského mora. Práve tam sa Asteria premenila na ostrov Asteria (ostrov, ktorý spadol z neba ako hviezda) alebo na „ostrov prepelíc" *Ortygia*, ktorý sa potom stotožnil s ostrovom Dilos a ktorý bol jediným miestom na zemi, kde našla útočisko Léto, keď ju, tehotnú s Diovými deťmi, prenasledovala pomstychtivá Héra. Podľa Hygina Léto na Diov príkaz odniesol severný vietor Boreas na plávajúci ostrov v čase, keď ju prenasledoval Pytón, a tam, držiac sa olivy, porodila Apolóna a Artemidu. 
[náhľad|''Asteria prenasledovaná Diom v podobe orla'' od [Marco Liberi|Marca Liberiho.]]
Héra, napriek tomu, že bola rozzúrená, že sa jej Asteria vzoprela a dovolila Léto porodiť, Asterii neublížila, z úcty k nej, že sa nevyspala s Diom, keď ju prenasledoval, a namiesto toho dala prednosť moru pred ním.

Inú verziu pridal básnik Nonnus, ktorý rozprával, že po tom, čo Asteriu prenasledoval Zeus, ale premenila sa na prepelicu a skočila do mora, sa prenasledovania ujal Poseidón. V šialenstve svojej vášne prenasledoval cudnú bohyňu sem a tam po mori, a tak sa premenila na opustený ostrov Dilos s pomocou svojho synovca Apollóna, ktorý ju nehybne zakorenil vo vlnách.

Príbeh Asterie utekajúcej pred Zeusom ako pôvodcu Dilosu pravdepodobne zaviedol Kallimachos z Kyrény, keďže v *Homérovom Hymne na Apollóna* nič v rozhovore medzi Léto a Dilosom nenaznačuje spomenutú minulosť ostrova, nieto ešte, že by boli sestrami. 

## Rodostrom

### Rodostrom Titanov

### Rodostrom vetvy Krios a Eurybia

## Referencie

## Zdroj

Kategória:Grécke bohyne
Kategória:Titani
Kotlová

**Kotlová** () je vrch v Západných Tatrách na Slovensku. Leží nad Podbanským, približne  severovýchodne od Liptovského Hrádku. 

## Poloha
Nachádza sa na juhu strednej časti Tatier, v podcelku Západné Tatry a v ich časti Liptovské Tatry. Leží v Žilinskom kraji v okrese Liptovský Mikuláš a na katastrálnom území obce Pribylina. Najbližším sídlom je na južnom úpätí situované Podbanské, juhozápadne sa nachádza Pribylina, južným smerom aj Východná a Važec. Vrch sa nachádza v Tatranskom národnom parku.

## Opis
Kotlová leží v rázsoche Kobyla, ktorá vybieha juhovýchodným smerom z Bystrej (), situovanej južne od hlavného hrebeňa Západných Tatier. Rázsocha je zovretá Kamenistou dolinou od severovýchodu a Bystrou dolinou na západe, ktorými vodu odvádza Bystrá a Kamenistý potok do Belej v povodí Váhu.

Východným smerom sa nachádza Žerucha (), Štíty (), Kriváň (), Holý vrch (), Krížna (), Predný Holý vrch (), Veľká kopa () a Veľká Brdárova grapa (), severným Liptovská Tomanová (), Poľská Tomanová (), Smrečiny (), Veľká Kamenistá (), Blyšť (), Bystrá () a Klin (), západným Končistá (), Grúň (), Nižná Bystrá (), Jakubina (), Vyšná Magura (), Ostredok (), Ježová () a Kečka () a južným Suchý hrádok () a Surový hrádok (). Na vrchol nevedie značený turistický chodník. 

### Výhľady
Turisticky neprístupný hôľnato-skalnatý vrchol umožňuje kruhový rozhľad. Vzhľadom na výšku a polohu na okraji Tatier ponúka výhľad na okolité vrcholy Západných a Vysokých Tatier, susedné doliny a pri vhodných podmienkach aj Podtatranskú kotlinu, Nízke Tatry, Kozie chrbty, Slovenský raj a Volovské vrchy.

## Prístup
Na vrchol nevedie značený turistický chodník, no pod Bystrou vystupuje na hrebeň  žlto značená trasa z Podbanského, Pri Bystrej a Bystrej doliny. Východne ležiacou Kamenistou dolinou vedie chodník do Pyšného sedla.

## Referencie

## Pozri aj
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Pribylina
Meghan Oryová

**Meghan Oryová** (* 20. august 1982, Victoria, Britská Kolumbia, Kanada) je kanadská herečka, známa z televíznych seriálov ako *[[Kde bolo, tam bolo]]* (20112018), *Inteligence* (2014) a *Domov na pobreží *(20162022).

## Detstvo a mladosť

Oryová sa narodila v meste Victoria v provincii Britská Kolumbia v Kanade. Navštevovala Royal Oak High School a potom Claremont High School. Už ako tínedžerka sa objavovala v divadelných inscenáciách.

## Kariéra

Svoju prvú hereckú rolu dostala v roku 1999 v televíznom filme *The Darklings*, kde si zahrala po boku Suzanne Somers, Tippi Hedren a Martina Sheena. O rok neskôr, si spoločne s hercom Haydenom Christensenom zahrala v televíznom seriáli *Higher Ground*, ktorý bol po jednej sérii zrušený. Krátko po tom, sa Oryová pripojila k hereckému obsadeniu kanadského televízneho seriálu *Vampire High*. Oryová tiež hosťovala vo viacerých televíznych seriáloch vrátane *[[Krajné medze]]* (2001), *[[Smallville]]* (2004), či *Neporaziteľná Jane: Ťažko ju zabiť!* (2010). 

V roku 2007 si Oryová zahrala v komédii *Ešte väčšia blondína*, ktorý nezískal pozitívne ohlasy filmových kritikov. V roku 2010 si zahrala v televíznom seriáli *Strážca spravodlivosti* a o rok neskôr, bola obsadená do role Ruby v televíznom seriáli *[[Kde bolo, tam bolo]]*. Pôvodne sa jej televízna rola mala objaviť len v prvej sérii, ale pre úspešnosť jej postavy sa dostala až do hlavného obsadenia v druhej série. Na konci druhej série Oryová opustila televízny seriál, nakoľko to vyžadoval jej nový televízny projekt *[[Inteligence]]*. Oryová v televíznom seriáli *[[Kde bolo, tam bolo]]* hosťovala počas tretej série a piatej série. 

V roku 2015 si Oryová zahrala po boku hercov ako Jesse Metcalfe, Virginia Madsen a Keegan Connor Tracy vo filme *Dead Rising: Watchtower*. V roku 2016 si opäť zahrala s hercom Jessom Metcalfeom, v televíznom seriáli *Domov na pobreží *, ktorý sa natáčal až do roku 2022. 

## Súkromný život

V roku 2008 sa Oryová vydala za herca Johna Reardona. Majú spolu tri deti. Oryová žije v provincii Newfoundland v Kanade a má dvojité občianstvo Kanady a Spojených štátov.

## Iné projekty

## Externé odkazy
* 
* 

## Zdroj

Kategória:Kanadské filmové herečky
Kategória:Kanadské televízne herečky
Kategória:Naturalizované osobnosti USA
Kategória:Osobnosti z Victorie (Britská Kolumbia)
Smrečinské sedlo (Západné Tatry)

**Smrečinské sedlo** (; ) je výrazné sedlo v Tatrách, na slovensko-poľskej štátnej hranici.

## Poloha
Nachádza sa na západe strednej časti Tatier, v podcelku Západné Tatry a v ich časti Liptovské Tatry. Leží na slovensko-poľskej hranici, na rozhraní Prešovského kraja a Malopoľského vojvodstva. Južné svahy zasahujú do katastra mesta Vysoké Tatry v okrese Poprad, severné patria obci Kościelisko v Powiate tatrzańskom. Najbližšími sídlami sú južne situované Podbanské a severne ležiace Kościelisko. Sedlo sa nachádza v Tatranskom národnom parku v slovenskej i poľskej časti pohoria, južná časť zasahuje do národnej prírodnej rezervácie Tichá dolina.

## Opis
Nachádza sa v hlavnom hrebeni Západných Tatier, medzi Poľskou Tomanovou () na severovýchode a Smrečinami () na juhozápade. Je pomerne rozľahlé a porastené trávou, v okolí aj kosodrevinou. Južným smerom je uzáverom Kňazovej a Širokého žľabu, vetvy doliny Hlina a mohutnej Tichej doliny, kam odteká potokom Hlina voda z tejto časti pohoria do Tichého potoka v povodí Váhu. Severozápadne od sedla leží Zadnia Sucha Dolina Smreczyńska, vetva Tomanowej doliny, ktorými voda odteká Tomanovým potokom do Dunajca.

## Výhľady
Sedlo ponúka zaujímavé výhľady do dolín na oboch stranách hrebeňa, no tiež na Kriváň, Kráľovu hoľu či Babiu horu.

## Prístup
Do sedla z dolín ani hrebeňom nevedie značený turistický chodník, preto prístup je možný neznačenou trasou z Podbanského cez Tichú dolinu. 

## Referencie

## Externé odkazy
* Poloha na turistickej mape

Kategória:Sedlá Západných Tatier
Kečka (vrch v Západných Tatrách)

**Kečka** () je vrch v Západných Tatrách na Slovensku. Leží nad Pribylinou, približne  severne od Liptovského Hrádku. 

## Poloha
Nachádza sa na juhozápade strednej časti Tatier, v podcelku Západné Tatry a v ich časti Liptovské Tatry. Leží v Žilinskom kraji v okrese Liptovský Mikuláš a na katastrálnom území obce Pribylina. Najbližším sídlom je južne situovaná Pribylina a Liptovská Kokava, východne sa nachádza Podbanské a juhozápadne Jakubovany a Konská. Vrch sa nachádza v Tatranskom národnom parku.

## Opis
Kečka zakončuje rázsochu, ktorá vybieha juhozápadným smerom z Bystrej () cez Nižnú Bystrú () a Ježovú (). Severozápadne leží Račkova dolina, juhozápadne Úzka dolina, ktorými vodu zo západných svahov odteká riečkou Račková do Belej v povodí Váhu. Rovnakým smerom prúdi aj voda Rakytinským potokom z južných a Potokom z východných častí masívu.

Východným smerom sa nachádza Suchý hrádok (), Žerucha (), Holý vrch () a Kotlová (), severným Ježová (), Nižná Bystrá (), Bystrá (), Blyšť (), Klin (), Jakubina (), Nižná Magura (), Ostredok (), Vyšná Magura () a Volovec (), Smrek (), Baranec (), Malý Baranec (), Mládky () a Klinovaté (). Južné svahy klesajú do zvlnenej Liptovskej kotliny bez výraznejších vrchov. Na vrchol nevedie značený turistický chodník. 

### Výhľady
Turisticky neprístupný vrchol pokýva lesný porast, ktorý neumožňuje rozhľad. Z vhodných lokalít je však výhľad na okolité vrcholy Západných Tatier, Podtatranskú kotlinu, Nízke Tatry a Kozie chrbty.

## Prístup
Na vrchol nevedie značený turistický chodník, no západným úpätím vedie Úzkou a Račkovou dolinou turistický chodník do Bystrého sedla. Južným úpätím prechádza aj  červeno značená Tatranská magistrála.

## Referencie

## Pozri aj
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Pribylina
Babka (židovská kuchyňa)

náhľad|Čokoládová babka
náhľad|Vnútro nakrájanej babky
**Babka** je sladký pletený chlieb židovskej kuchyne pochádzajúci z tradícií poľských a ukrajinských Židov, ktorí v 19. storočí priniesli zvyk pečenia babky do USA. Veľmi populárny je v Izraeli (často označovaný ako jednoduchý kysnutý koláč: עוגת שמרים) a medzi židovskou populáciou diaspóry.  

Babka sa pripravuje z kysnutého cesta s čokoládovou, škoricovou, ovocnou alebo tvarohovou plnkou. Pred pečením sa cesto zapletie.

## Referencie

Kategória:Židovská kuchyňa
Kategória:Chlieb a pečivo
Nižná Magura

**Nižná Magura** () je vrch v Západných Tatrách na Slovensku. Leží v hrebeni Otrhance nad Pribylinou, približne  severne od Liptovského Hrádku. 

## Poloha
Nachádza sa na západe strednej časti Tatier, v podcelku Západné Tatry a v ich časti Liptovské Tatry. Leží v Žilinskom kraji v okrese Liptovský Mikuláš a na katastrálnom území obce Pribylina. Najbližším sídlom je južne situovaná Pribylina a Liptovská Kokava, východne sa nachádza Podbanské a juhozápadne Jakubovany a Konská. Vrch sa nachádza v Tatranskom národnom parku.

## Opis
Nižná Magura leží v hrebeni Otrhance, ktorý vybieha južným smerom z Hrubého vrchu () v hlavnom hrebeni Západných Tatier cez Jakubinu () a Vyšnú Maguru (). Východne sa nachádza Račkova dolina, ktorou voda z tejto časti odteká riečkou Račková do Belej v povodí Váhu, západne leží Jamnícka dolina, ktorou vodu odvádza Jamnícky potok.

Východným smerom sa nachádza Ježová (), Kotlová (), Nižná Bystrá () a Bystrá (), severným Blyšť (), Klin (), Jakubina (), Vyšná Magura (), Ostredok (), Hrubý vrch (), Deravá () a Volovec (), západne Ostrý Roháč (), Plačlivé (), Smrek (), Baranec (), Malý Baranec () a Mládky () a južným Klinovaté (), Nižný Ostredok () a Kečka (). Vrcholom prechádza značený turistický chodník. 

### Výhľady
Hôľnato-skalnatý vrchol umožňuje kruhový rozhľad. Viditeľné sú tak okolité vrcholy Západných Tatier, Podtatranská kotlina, Nízke Tatry a Kozie chrbty.

## Prístup
* po  zelenej turistickej značke:
** z Pribyliny cez Úzku dolinu, rázc. Jamníckej a Račkovej doliny a Nižný Ostredok
** z Hrubého vrchu () v hlavnom hrebeni cez Jakubinu () a Ostredok ()

## Referencie

## Pozri aj
* Otrhance
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Pribylina
Pallas (Titan)

**Pallas** (starogr.: *Πάλλας*) je v gréckej mytológii Titanom druhej generácie, synom Titanov Kria a Eurybie, bratom Astraea a Persesa, manželom oceanidy Styx („Nenávisť") a je otcom Zéla ("Súperenie" alebo "Rivalita"), Nike („Víťazstvo"), Krata („Moc" alebo „Sila") a Bié („Schopnosť" alebo "Sila"). Hyginus hovorí, že Pallas, ktorého nazýva gigantom, mal so Styx aj ďalších potomkov a bol otcom morskej obludy Skýlle, boha studní Fonta („Fontány") a Laka („Jazerá"). Pallas bol niekedy považovaný za titanského boha vojny a obdobia jarných výprav.

## Rodina
Homérov *Hymnus „Na Herma"* uvádza bohyňu mesiaca Selénu (zvyčajne dcéru Titanov Hyperiona a Theie) ako dcéru Pallasa, syna (inak neznámeho) Megaméda, ktorý je pravdepodobne totožný s menovaným Pallasom. Ovidius používa patronymum „*Pallantias*" alebo "*Pallantis*" ako ďalšie meno pre Auroru, rímsky ekvivalent gréckej Éós („Zornička"), ktorá bola sestrou Selény. Ovidius zrejme považuje Auroru (alebo Éós) za dcéru Pallasa, alebo jeho blízku príbuznú.

Byzantský encyklopedický slovník ''Suda'' v diskusii o Athéninom epitete „Pallas" naznačuje možné odvodenie „od mávania (*pallein*) kopijou".  Geograf Pausanias uvádza, že Pellene, achájske mesto, bolo podľa jeho obyvateľov pomenované po Pallas, zatiaľ čo Argovia tvrdili, že bolo pomenované po argejskom Pellenovi. 

## Rodostrom

## Referencie

## Zdroj

Kategória:Titani
Styx (bohyňa)

[náhľad|[Thetis (mytológia)|Thetis ponára Achilla do rieky Styx, reliéf zo 4. storočia, Múzeum antickej Eleutherny.]]
**Styx** (starogréc.: Στύξ [stýks]; lit. „Chvenie“) je v gréckej mytológii nazývaná bohyňa podsvetia spájaná s riekou Styx. Jej rodičmi boli titáni Okeanos a Tethys, bola manželkou Titana Pallas a matkou Zéla, Nike, Kratosa a Bia. Stála na strane Dia v jeho vojne proti Titanom, a preto Zeus na jej počesť nariadil, aby sa slávnostné prísahy bohov skladali pri vode jej rieky.

## Rodina

Styx bola jednou z tisícich Oceanidiek, početných dcér Titana Okeána, veľkej vody obkolesujúcej svet, a jeho sesterskej manželky Tethys. Podľa rímskeho mýtografa Hyginusa však bola dcérou Nox („Noc“, rímsky ekvivalent Nyx) a Ereba (Temnota).

Vydala sa za Titana Pallas a mali spolu štyri deti: Zéla, Nike, Kratosa a Bia zosobňujúce moc, silu, ctižiadosť a víťazstvo.

## Mytológia
vľavo|náhľad|''Styx'' od mexického umelca Antonia Garcíu Vegu.
Zeus po víťazstve vo vojne nad Titanmi vyhlásil, že prísaha bohov pri vodách jej rieky je zo všetkých najposvätnejšia, nezrušiteľná a neodvolateľná. Ten, kto by ju porušil, stratil by nesmrteľnosť. Sám na to doplatil, keď sľúbil Semelé, že jej splní čokoľvek si bude želať:
Héra (v *[[Iliada|Iliade]]*), prisahá pri Styxe Diovi, že nie je vinná za Poseidónov zásah na strane Grékov v trójskej vojne, a tie isté slová necháva použiť Kalypso (v *[[Odysea (Homér)|Odysei]]*), keď prisahá pri Styxe Odyseovi, že prestane proti nemu intrigovať. Aj Hypnos (v *Iliade*) núti Héru, aby mu prisahala „pri nedotknuteľnej vode Styx“. V homérskych hymnoch Demeter žiada „neúprosnú“ vodu Styxu, aby jej bola svedkom, ako prisahá Metaneire, Léto prisahá personifikovanému Dilovi na vodu Styxu, pričom to nazýva „najmocnejšou a najstrašnejšou prísahou, akú môžu prisahať požehnaní bohovia“, zatiaľ čo Apolón žiada Herma, aby mu prisahal na „strašnú“ vodu Styxu.

Podľa Hésioda žila Styx pri vchode do Hádu, v jaskyni „podopretej dookola striebornými stĺpmi až k nebu“. Hesiódos tiež hovorí, že Zeus posielal Iris, posla bohov, aby priniesla „slávnu studenú vodu“ zo Styxu, pri ktorej mali bohovia prisahať.

## V modernej dobe
Dňa 2. júla 2013 bolo meno „Styx“ oficiálne priradené k jednému z mesiacov Pluta. Jeho ostatné mesiace (Charon, Nix, Hydra a Kerberos) majú tiež mená z grécko-rímskej mytológie súvisiace s podsvetím.

## Rodostrom
Rodostrom potomkov Titanov Eurybie a Kria.

## Referencie

## Zdroj

Kategória:Grécke bohyne
Kategória:Bohyne podsvetia
Kategória:Bohyne vôd, morí a riek
Perses (Titan)

**Perses** (starogr: *Pérsēs*, lit. „ničiteľ“) je v gréckej mytológii synom Titana Kria a Eurybie, a teda bratom Astraia a Pallasa, vnukom bohyne zeme Gaie, boha neba Ourana a boha morských hlbín Ponta. Staroveká tradícia zaznamenáva o tomto Titanovi druhej generácie len veľmi málo okrem jeho manželstva a potomstva, jeho úloha je zväčša čisto genealogická. Existuje hlavne preto, aby doplnil rodokmeň pre iné, dôležitejšie postavy.

## Etymológia
Jeho meno je odvodené od starogréckeho slova *perthō* (πέρθω - „plieniť“, „pustošiť“, „ničiť“).

## Mytológia
Hésiodos opisuje Persesa ako „vynikajúceho medzi všetkými ľuďmi v múdrosti“. Oženil sa s Asteriou, dcérou Foibé a Koia, s ktorou mal jedno dieťa, trojhlavú bohyňu Hekaté. Tú sám Zeus ctil nadovšetko ako bohyňu mágie, križovatiek a čarodejníctva. V niektorých verziách by to mohol byť Perses, ktorý je otcom Charikly, Cheirónovej manželky.

Bol zamieňaný s iným Persesom (synom boha slnka Hélia), ktorý sa tým pádom v niektorých verziách stal otcom Hekaté.

## Rodostrom

## Referencie

## Zdroj

Kategória:Grécki bohovia
Kategória:Titani
Vivat Slovakia

**Vivat Slovakia** môže byť:
* pieseň interpretovaná politkmi HZDS v roku 1994, pozri Vivat Slovakia (pieseň)
* slovenská počítačová hra, pozri Vivat Slovakia (počítačová hra)
Končistá (vrch v Západných Tatrách)

**Končistá** (; ) je vrch v hlavnom hrebeni Západných Tatier na slovensko-poľskej hranici. Leží v závere Račkovej doliny nad Pribylinou, približne  severne od Liptovského Hrádku. 

## Poloha
Nachádza sa na západe strednej časti Tatier, v podcelku Západné Tatry a v ich časti Liptovské Tatry. Leží na slovensko-poľskej hranici, na pomedzí Žilinského kraja a Malopoľského vojvodstva. Južná časť hrebeňa patrí do katastra obce Pribylina v okrese Liptovský Mikuláš, severná zasahuje na územie obce Witów v Powiate tatrzańskom. Najbližšími sídlami sú juhovýchodne situované Podbanské, južne Pribylina a Konská a severozápadne ležiace Oravice, severným smerom sa nachádza Witów a severovýchodne Kościelisko. Vrch sa nachádza v Tatranskom národnom parku v slovenskej i poľskej časti.

## Opis
Končistá leží v hlavnom hrebeni Západných Tatier, medzi Hrubým vrchom () a Klinom (). Je uzlovým vrchom, keďže severným smerom z neho vybieha mohutná rázsocha na Czubik (). Južným smerom svahy klesajú do Račkovej doliny, ktorou voda odteká potokom Račková cez Račkove plesá do Belej v povodí Váhu. Severovýchodne sa nachádza Starorobocniańska dolina a severozápadne dolina Jarzabcza, ktoré ústia do mohutnej Doliny Chochołowskej. Nimi vodu z tejto časti hrebeňa odvádza potok Siwa Woda do Čierneho Dunajca.

Východným smerom sa nachádza Ornak (), Zadni Ornak (), Poľská Tomanová (), Smrečiny (), Veľká Kamenistá (), Blyšť (), Račkovým sedlom oddelený Klin (), Bystrá () a Kotlová (), južným Nižná Bystrá (), Ježová (), Jakubina (), Vyšná Magura (), Ostredok (), Nižná Magura (), Hrubý vrch () a Baranec (), západným Smrek (), Plačlivé (), Ostrý Roháč (), Volovec (), Deravá (), Rákoň () a Czerwony Wierch () a severným Lúčna (), Czubik (), Trzydniowiański Wierch () a Kominiarski Wierch (). Vrcholom prechádza značený turistický chodník. 

### Výhľady
Hôľnato-skalnatý vrchol umožňuje kruhový rozhľad. Viditeľné sú tak okolité vrcholy Západných Tatier, no tiež Oravská Magura a Oravské Beskydy.

## Prístup
* po  červeno značenej turistickej hrebeňovke:
** od západu z Volovca () cez Hrubý vrch ()
** od východu z Pyšného sedla cez Klin ()
* po  žltej značke z Pribyliny cez rázc. Jamníckej a Račkovej doliny a Račkovo sedlo
* po  zelenej značke od severu z rázc. Trzydniowiański Wierch

## Referencie

## Pozri aj
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Tisícovky v Poľsku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Pribylina
Kategória:Vrchy v Malopoľskom vojvodstve
Jesurun Rak-Sakyi

**Jesurun Rak-Sakyi** (* 5. október 2002, Londýn, Anglicko) je anglický profesionálny futbalista, ktorý hráva na poste útočníka v anglickom klube Crystal Palace.

## Klubová kariéra

### Crystal Palace
Rak-Sakyi prišiel do akadémie Crystal Palace v roku 2019 z Chelsea. Dňa 10. apríla 2021 podpísal prvú profesionálnu zmluvu s klubom. V klube debutoval 14. augusta 2021 pri prehre 0:3 s Chelsea.

#### Hosťovanie v Charltone
Dňa 11. augusta 2022 bol Rak-Sakyi poslaný na hosťovanie do Charltonu Athletic v League One. O päť dní neskôr debutoval v klube a hneď aj skóroval pri víťazstve 5:1 nad Plymouth Argyle. Počas hosťovanie odohral 49 zápasov z toho 43 v lige a strelil 15 gólov čím bol na konci sezóny vyhlásený najlepším hráčom tímu.

### Návrat do Crystal Palace
Rak-Sakyi sa prvýkrát v sezóne 2023/24 predstavil v Premier League dňa 21. augusta pri prehre 0:1 s Arsenalom.

## Štatistiky kariéry

### Klubové
*K 25. aprílu 2024*

## Úspechy hráča
**Individuálne**

* Hráč sezóny v Charltone Athletic: 2022/23

## Referencie

## Externé odkazy

* Jesurun Rak-Sakyi na transfermarkt.com

## Zdroj

Kategória:Anglickí futbalisti
Kategória:Hráči Crystal Palace FC
Kategória:Hráči Charlton Athletic FC
Kategória:Hráči FA Premier League
Kategória:Futbaloví obrancovia
Kategória:Osobnosti z Londýna
Joe Whitworth

**Joseph Charles Whitworth** (* 29. január 2004, Londýn, Anglicko) je anglický profesionálny futbalista, ktorý hráva na poste brankára v anglickom klube Crystal Palace. 

## Klubová kariéra

### Crystal Palace
Whitworth prišiel do akadémie Crystal Palace v roku 2016 z Wimbledonu. V januári 2023 predĺžil Whitworth zmluvu s klubom do roku 2027. V klube debutoval 15. marca 2023 pri prehre 0:1 s Brightonom. Stal sa najmladším brankárom klubu v Premier League a piatym najmladším v histórii ligy.

## Štatistiky kariéry

### Klubové
*K 25. aprílu 2024*

## Referencie

## Externé odkazy
* Joe Whitworth – transfermarkt.com

## Zdroj

Kategória:Anglickí futbalisti
Kategória:Hráči Crystal Palace FC
Kategória:Hráči Exeter City FC
Kategória:Hráči FA Premier League
Kategória:Futbaloví brankári
Kategória:Osobnosti z Londýna
Potamoi

[náhľad| [Neilos (mytológia)|Neilos, *potamoi* rieky Níl, zobrazený na koptskej tapisérii]]
***Potamoi*** () sú v gréckej mytológii bohovia riek a prameňov zeme .

## Mytológia
Riečni bohovia boli 3 000 synmi veľkej rieky obkolesujúcej celú Zem Ókeana a jeho manželky Téthys a bratia Oceaníd. Boli tiež otcami Najádiek. Riečni bohovia boli zobrazovaní v jednej z troch podôb: býk s mužskou hlavou, muž s býčou hlavou s telom hadovitej ryby od pása nadol alebo ako ležiaci muž s rukou položenou na amforový džbán nalievajúci vodu.

Medzi významných riečnych bohov patria:

* Achelóios, boh rieky Achelóos, najväčšej rieky v Grécku, ktorý dal svoju dcéru za ženu Alkmaiónovi a bol porazený Heraklesom v zápase o právo vziať si Déianeiru.
* Alfeios, ktorý sa zamiloval do nymfy Arethousy a prenasledoval ju do Syrakúz, kde ju Artemis premenila na prameň. 
* Asópos, otec mnohých najád. Jeho dcéru Aiginu odniesol Zeus na ostrov Ejina. Ďalšia dcéra, Sinopé, oklamala troch zaľúbených bohov, aby nechali jej panenstvo nedotknuté.
* Inachos, prvý kráľ Argosu a predok línie Argive prostredníctvom svojho syna Argosa.
* Neilos, riečny boh egyptskej rieky Níl a otec mnohých dcér, ktoré sa zamiešali s potomkami Inacha a vytvorili dynastiu kráľov v Egypte, Líbyi, Arábii a Etiópii.
* Péneios, riečny boh Tesálie tečúci z úpätia Pindosu. Bol otcom Dafné a Stilbé, milostných záujmov boha Apolla.
* Skamandros, ktorý bojoval na strane Trójanov počas Trójskej vojny a bol urazený, keď Achilles znečistil jeho vody veľkým počtom mŕtvych Trojánov. V reakcii na to sa vylial a takmer utopil Achilla.

## Rodostrom

## Referencie

## Externé odkazy

* "Potamoi" at Theoi.com

## Zdroj


Kategória:Grécki bohovia
Kategória:Bohovia vôd, morí a riek
Raquel May

**Raquel May** (* 2. pol. 19. storočia – † ?) bol komunálny politik a vrchný železničný sprievodca nemeckej národnosti. Od začiatku roka 1928 až do 14. marca 1930 bol starostom mesta Pezinok.

May bol členom miestnej organizácie Komunistickej strany Česko-Slovenska v Pezinku od jej vzniku v máji 1922. V roku 1923 sa s výhybkárom Janom Vincencom stal funkcionárom odborovej organizácie Medzinárodná federácia železničiarov v Pezinku. V období, keď nastúpil do funkcie starostu KSČ zažívala vnútrostranícku krízu a May ako penzista nemal dostatočný styk s robotníctvom. V marci 1930 sa May vzdal funkcie starostu mesta.

## Referencie

Kategória:Česko-slovenskí politici
Kategória:Slovenskí komunálni politici
Kategória:Starostovia na Slovensku
Kategória:Členovia KSČ/KSS
Kategória:Nemci na Slovensku
Kategória:Narodenia v 19. storočí
Kategória:Osoby s neistým dátumom narodenia
Kategória:Osoby s neistým dátumom úmrtia
Venevisión

**Venevisión** je venezuelská televízna stanica, ktorú vlastní Grupo Cisneros. V roku 1961 ju založil Diego Cisneros.

Je to jeden z najväčších producentov telenoviel spolu s Televisa, TV Azteca, Telemundo, TV Globo, Telefe, El Trece, Caracol Televisión, RCN Televisión, ABS-CBN a GMA Network.

## Televízne kanály
* Venevisión
* Venevisión HD
* Ve Plus TV
* Romanza+ Africa (v spoluvlastníctve s TV Azteca)
* ViendoMovies

## Logá

Súbor:Logotipo de Venevisión (1966-1970).png|V rokoch 19661970
Súbor:Logotipo de Venevisión (unoffical blue version).svg|V roku 1970


## Referencie

## Iné projekty

## Externé odkazy
* Oficiálna stránka Venevisión

Kategória:Televízne stanice vo Venezuele
James Tomkins

**James Oliver Charles Tomkins** (* 29. marec 1989, Basildon, Anglicko) je anglický profesionálny futbalista, ktorý hráva na poste obrancu v anglickom klube Crystal Palace.

## Klubová kariéra

### West Ham United
Tomkins je odchovancom West Hamu kde prišiel ako sedemročný do akadémie klubu. Jedenásť rokov pôsobil v akadémii. V seniorskom klube debutoval 22. marca 2008 pri remíze 1:1 s Evertonom.

#### Hosťovanie v Derby
Dňa 27. novembra 2008 bol Tomkins poslaný na päťtýždňové hosťovanie v Derby County. V klube debutoval o dva dni neskôr pri prehre 0:3 s Burnley.

### Návrat do West Hamu
V decembri 2008 bol Tomkins odvolaný z hosťovania. Dňa 4. apríla 2009 strelil svoj prvý gól v klube pri výhre 2:0 nad Sunderlandom.

V ďalšej sezóne sa usadil v obrane West Hamu a dostal viac herného času. Počas sezóny 2009/10 odohral 26 zápasov z toho 23 v Premier League.

Dňa 11. decembra 2010 skóroval pri prehre 1:3 s Manchestrom City. Počas sezóny odohral 28 zápasov vo všetkých súťažiach no nezabránil vypadnutiu West Hamu do Championship.

Dňa 21. januára 2012 predĺžil zmluvu do leta 2016. Sezóna 2011/12 bola pre Tomkinsa najproduktívnejšia v kariére. V 47 zápasoch sezóny strelil štyri góly a prispel k návratu West Hamu do Premier League.

Dňa 10. februára 2015 predĺžil zmluvu s West Hamom do roku 2020.

### Crystal Palace
Dňa 5. júla 2016 prestúpil Tomkins do londýnskeho klubu Crystal Palace za poplatok 10 miliónov libier. V klube zároveň podpísal päťročný kontrakt. Dňa 20. augusta debutoval v tíme pri prehre 0:1 s Tottenhamom. Svoj prvý gól v klube strelil 18. septembra pri výhre 4:1 so Stoke City. Vo svojej prvej sezóne v klube odohral 27 zápasov a strelil tri góly.

Na Nový rok 2020 odohral Tomkins svoj 100. zápas za Crystal Palace vo všetkých súťažiach pri remíze 1:1 s Norwichom.

V júni 2022 predĺžil zmluvu s klubom do roku 2023.

## Medzinárodná kariéra
Tomkins bol súčasťou olympijského výberu Veľkej Británii na olympiáde v Londýne.

## Štatistiky kariéry

### Klubové
*K 25. marcu 2024*

;Poznámky
:**<sup>1</sup>** EFL Championship play-offs
:**<sup>2</sup>** Európska liga UEFA

## Úspechy hráča
**West Ham**

* EFL Championship play-offs: 2012

**Individuálne**

* Tím sezóny Championship: 2011/12

## Referencie

## Iné projekty

## Externé odkazy
* James Tomkins na transfermarkt.com

## Zdroj

Kategória:Anglickí futbalisti
Kategória:Hráči West Ham United FC
Kategória:Hráči Derby County FC
Kategória:Hráči Crystal Palace FC
Kategória:Hráči FA Premier League
Kategória:Futbaloví obrancovia
Deravá (Západné Tatry)

**Deravá** (; ) je vrch v hlavnom hrebeni Západných Tatier na slovensko-poľskej hranici. Leží v závere Jamníckej doliny nad Pribylinou, približne  severovýchodne od Liptovského Mikuláša. 

## Poloha
Nachádza sa v západnej časti Tatier, v podcelku Západné Tatry a v ich časti Liptovské Tatry. Leží na slovensko-poľskej hranici, na pomedzí Žilinského kraja a Malopoľského vojvodstva. Juhozápadná časť masívu patrí do katastra obce Jamník v okrese Liptovský Mikuláš, severná a východná zasahuje na územie obce Witów v Powiate tatrzańskom. Najbližšími sídlami sú juhovýchodne situované Podbanské, južne Pribylina a Konská a severozápadne ležiace Oravice, severným smerom sa nachádza Witów a severovýchodne Kościelisko. Vrch sa nachádza v Tatranskom národnom parku v slovenskej i poľskej časti.

## Opis
Deravá leží v hlavnom hrebeni Západných Tatier, medzi Hrubým vrchom () a Volovcom (). Na sever z vrcholu vybieha rázsocha na Czerwony Wierch (). Juhozápadne orientované svahy klesajú do Jamníckej doliny, ktorou voda odteká Jamníckym potokom do Belej v povodí Váhu. Severovýchodne sa nachádza dolina Jarzabcza, severozápadne Vyžnia Chocholovská dolina, ktoré sú vetvami mohutnej Doliny Chochołowskej. Nimi vodu z tejto časti hrebeňa odvádza potok Siwa Woda do Čierneho Dunajca.

Východným smerom sa nachádza Trzydniowiański Wierch (), Czubik (), Ornak (), Zadni Ornak (), Končistá (), Klin (), Bystrá (), Hrubý vrch () a Jakubina (), južným Vyšná Magura (), Ostredok (), Nižná Magura (), Mládky (), Malý Baranec (), Baranec () a Smrek (), západným Plačlivé (), Ostrý Roháč (), Hrubá kopa (), sedlom Pod Deravou oddelený Volovec () a Rákoň () a severným Kopa (), Lúčna () a Czerwony Wierch (). Vrchol traverzuje značený turistický chodník. 

### Výhľady
Hôľnatý vrchol umožňuje kruhový rozhľad. Viditeľné sú tak okolité vrcholy Západných Tatier a okolité doliny, no tiež Oravské Beskydy a podhorie v priľahlej oblasti južného Poľska.

## Prístup
* po  červeno značenej turistickej hrebeňovke:
** od západu zo Smutného sedla cez Volovec () 
** od východu z Pyšného sedla cez Klin () a Hrubý vrch ()
* po  modrej značke z Pribyliny cez rázc. Jamníckej a Račkovej doliny a sedlo pod Hrubým vrchom
* po  žltej značke zo Zverovky cez Rákoň a Volovec

## Referencie

## Pozri aj
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Tisícovky na Slovensku
Kategória:Tisícovky v Poľsku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Jamník (okres Liptovský Mikuláš)
Kategória:Vrchy v Malopoľskom vojvodstve
Šťaveľan lítny

**Šťaveľan lítny** je organická zlúčenina s chemickým vzorcom . Je to soľ kovového lítia a kyseliny šťaveľovej. Pozostáva z katiónov lítia Li+ a šťaveľanového aniónu 2-. Je dobre rozpustný vo vode (6,6 g/100 ml) a pri zahrievaní sa mení na oxid lítny.

## Syntéza
Jednou z metód syntézy šťaveľanu lítneho je reakcia priamej neutralizácie kyseliny šťaveľovej hydroxidom lítnym:

: 2 LiOH + H2C2O4 -> Li2C2O4 + 2 H2O

## Vlastnosti
Šťaveľan lítny kryštalizuje v monoklinickom systéme, jeho bunkové parametre sú *a* = 3,400 Å, *b* = 5,156 Å, *c* = 9,055 Å, *β* = 95,60°, *Z* = 4.

Pri zahriatí na 410–500 °C sa rozkladá:

: Li2C2O4 -> Li2CO3 + CO

## Aplikácie
V pyrotechnike sa šťaveľan lítny používa na zafarbenie plameňa na červeno.

## Referencie

## Pozri aj
* Šťaveľan bárnatý
* Šťaveľan berilnatý
* Šťaveľan draselný
* Šťaveľan horečnatý
* Šťaveľan sodný
* Šťaveľan strontnatý
* Šťaveľan vápenatý

## Zdroj

lítny
Kategória:Zlúčeniny lítia
James M. Cox

**James Middleton Cox** (narodený ako **James Monroe Cox**; * 31. marec 1870, Jacksonburg, Ohio, USA† 15. júl 1957, Kettering, Ohio) bol americký podnikateľ a politik, ktorý bol 46. a 48. guvernérom štátu Ohio a dvojnásobným zástupcom USA za štát Ohio. Ako kandidát Demokratickej strany na prezidenta Spojených štátov amerických v prezidentských voľbách v roku 1920 prehral s krajanom z Ohia Warrenom G. Hardingom. Jeho protikandidátom bol budúci prezident Franklin D. Roosevelt. Založil sieť novín, ktorá dodnes pokračuje ako mediálny konglomerát Cox Enterprises.

Narodil sa a vyrastal v Ohiu, svoju kariéru začal ako čitateľ novín a potom sa stal asistentom kongresmana Paula J. Sorga. Ako majiteľ denníka *[[Dayton Daily News]]* zaviedol Cox niekoľko inovácií a bojoval proti šéfovi miestnej Republikánskej strany. V rokoch 1909 až 1913 pôsobil v Snemovni reprezentantov Spojených štátov amerických a potom bol zvolený za guvernéra štátu Ohio. Ako guvernér zaviedol sériu progresívnych reforiem a podporoval Woodrowa Wilsona pri riešení prvej svetovej vojny a jej následkov.

V štyridsiatom štvrtom hlasovacom lístku Národného zhromaždenia demokratov v roku 1920 bol zvolený za kandidáta demokratov na prezidenta. Cox, ktorý kandidoval na kandidátke s budúcim prezidentom Franklinom D. Rooseveltom ako svojím viceprezidentským partnerom, utrpel najhoršiu porážku v ľudovom hlasovaní (26,17 %) od znovuzvolenia Jamesa Monroea v roku 1820.

Po prezidentských voľbách v roku 1920 odišiel z verejných funkcií, aby sa mohol venovať svojmu mediálnemu konglomerátu, ktorý sa rozšíril do niekoľkých miest. Do roku 1939 sa jeho mediálne impérium rozprestieralo od Daytonu po Miami. Naďalej bol aktívny v politike, podporoval Rooseveltove kampane a v roku 1933 sa zúčastnil na londýnskej hospodárskej konferencii.

## Referencie

## Zdroj

Kategória:Novinári USA
Kategória:Politici USA
Kategória:Členovia Demokratickej strany USA
Kategória:Guvernéri Ohia
Kategória:Kandidáti Demokratickej strany na prezidenta USA
Kategória:Osobnosti z Ohia
Kostol svätého Jána (Tartu)

**Kostol svätého Jána** () je kostol v estónskom meste Tartu, vystavaný v slohu tehlovej gotiky. Je zasvätený Jánovi Krstiteľovi. Pôvodne bol katolícky, dnes je luteránsky.

Najstaršie časti súčasnej budovy pochádzajú zo 14. storočia. Najstaršia zmienka v písomných prameňoch pochádza z roku 1323. Predtým na rovnakom mieste stála cirkevná stavba minimálne od 1. polovice 13. storočia. Archeologické prieskumy ukázali, že tu mohol byť drevený kostol už v 12. storočí. To je obzvlášť pozoruhodné vzhľadom na fakt, že v Estónsku došlo ku christianizácii neskôr. Budova bola z veľkej časti prestavaná po veľkej severnej vojne. V rokoch 1746 a 1769 boli pristavané barokové kaplnky . Zvláštnosťou je zhruba tisíc ručne vytvorených terakotových sošiek v okolí kostola. Každá figúrka má iné rysy. Obľúbená legenda hovorí, že boli takto zobrazení občania Tartu. Ich vek sa odhaduje na 700 rokov. Od roku 1999 má kostol dva nové zvony pomenované Peetrus a Paulus, podľa dvoch mestských patrónov (sv. Petra a Pavla).

## Referencie

## Iné projekty

## Zdroj

Tartu
Kategória:Tartu
Jána (Tartu)
Kategória:Architektúra v 14. storočí
Jána (Tartu)